Erik Jarve

Erik Jarve (1946–1994) var en norsk næringslivsleder, kjent som børskommissær og senere den første børsdirektøren ved Oslo Børs.

Han var født og oppvokst i Skien. Han hadde handelsgymnas og grunnfag i statsvitenskap fra Universitetet i Oslo.

Jarve startet karrieren som kredittselger i Norsk Philips og styresekretær i Norges Handelsstands Forbund. I 1969, 25 år gammel, begynte han ved Oslo Børs som børssekretær.Aftenposten morgen – Nytt om navn (8.9.1969, s.13) Den 1. januar 1977 tiltrådte Jarve som børskommissær, og etter ny børslov av 1988 ble stillingen endret til børsdirektør.Aftenposten – Nekrolog (16.12.1994, s.9)

Hans virketid på børsen er blitt stående som ''Erik Jarves børs'', hvilket henspiller på den moderne finansinstitusjonen han skapte, hvordan børsen ble identifisert med han, og hvordan Jarve selv så på børsen - at den var hans.

Fra og med midten av 1980-tallet under jappetiden, var det særlig Jarves fremtredende skikkelse og karakteristiske skjegg som personifiserte institusjonen. Jarves misjon var ikke bare at Oslo Børs som institusjon skulle overleve, men å nå ut med informasjon til folket - særlig ungdommen - og folkeliggjøre aksjehandel.

Utover 1980-tallet i børsens sterke vekstperiode (frem til det internasjonale krakket mandag 19. oktober 1987) ble det stadig tydeligere at Jarve, som satt på børsens økonomiske oversikt, hadde et pengebruk som skurret alvorlig, noe som blant annet fremkom ved at han befordret kunder og partnere til Svalbard med fly for å spise lunsj.

Han ble funnet druknet ved sin hytte i Bamble natt til 13. desember 1994 klokken 01:25, etter han var blitt avskjediget av børsstyret 12. desember for å ha blandet sin egen og Børsens økonomi. Jarve skal blant annet ha skaffet seg økonomiske midler til en verdi av rundt  kroner. Hans venn, investoren Erik Must, skrev en treffende nekrolog i anledningen: ''Oslo Børs var alt for Erik Jarve. Han kunne ikke leve uten.''.

Jarves ettermæle hos Oslo Børs den dag i dag lyder som følger:

''Under Jarves ledelse ble Oslo Børs en moderne verdipapirbørs. Omsetningen økte til nivåer som i realtermer ikke var sett på seksti år, bygget ble oppusset og elektronisk handel ble innført i 1988. Jarve hadde tidens vinder i ryggen, men greide også å utvide handlingsrommet for Børsen som institusjon. Han var opptatt av Børsens rolle som samfunnsinstitusjon og kilde til næringslivets finansiering''.

 Referanser 

Kategori:Norske næringslivsledere
Kategori:Personer fra Skien kommune